# Andorra

* Aquesta pàgina conté fragments escrits en català genuí, anteriors a la normativa de Pompeu Fabra. Es reprodueix la font original per preservar-ne el significat íntegre i no desvirtuar-la. Podria semblar que hi ha errors ortogràfics que en realitat no ho són.
Andorra, oficialment Principat d'Andorra, és un estat independent de l'Europa sud-occidental situat als Pirineus entre Espanya i França. La capital és Andorra la Vella.

## Citacions

* Un andorrà deu sempre deixar algun señal y rastre de la llengua de sa nació.
       Manual Digest, 1748. — Antoni Fiter i Rossell
* En suma las valls de Andorra en lo Espiritual, y en lo temporal, en lo Eglesiastich, y en lo Secular, en lo Phisich, y natural, y en lo Moral, en lo Idioma, aduch Curial, en lo modo, y moda de vestir, en los Costums, y geni, son propia, Verdadera, y llegitima Cataluña, com â part, y porció de dit Principat, y per consegüent son sos naturals, propis, verdaders; y llegitims Catalans en tot rigor; essent esta veritat tan visible, y evident, que sols pot deixa de Veurer-la, y Coneixer, qui vulla afectadament, y pertinasment ferse Ciego, y obstinadament Vestirse, y no despullarse may de un hacmor, y Esperit Verronistre.
       Manual Digest, 1748. — Antoni Fiter i Rossell
* Una cosa sola hi ha tant solament, que no participan, del Principat de Cataluña los Andorrans, y sas Valls, que en lo respectiu al Govern, al Civil i Criminal, al Politich, y Economich de dit Principat, ni han participat may, desde sa restauració del poder dels Moros, avent-se governat de eix temps per lo Espay de cerca de 10 sigles fins al temps present ab son peculiar Govern, ab las disposicions del dret Comu, y patrias peculiars, Consuetuds; y finalment ab sa particular, y peculiar política, y Economia.
       Manual Digest, 1748. — Antoni Fiter i Rossell

## Dites populars

* A la vall d'Andorra, la que no és puta és "sorra".
* Andorra te la farà, si no és avui, serà demà.
* D'Andorra la Vall, o de tots o de cap.

## Frases fetes i locucions

* Córrer l'Andorra.
          Donar voltes sense fer res bo (Val.).
* Córrer la Seca, la Meca i la Vall d'Andorra.
    (var.) Seguir la Seca, la Meca i la vall d'Andorra
          Caminar de pressa, amb energia.
* Ésser Andorra.
          Ésser un desgavell, una confusió.
* Fer l'andorrà.
          Equivalent a fer l'orni o fer-se el suec, deixant passar o no prenent cap decisió sobre un fet rellevant.
* Venir de la Vall d'Andorra.
          Fer-se el desentès i l'indiferent.

## Vegeu també

* Constitució del Principat d'Andorra

## Referències

* ↑ Moran i Ocerinjauregui, Josep. Estudis d'història de la llengua catalana. Barcelona: Publicacions de l'Abadia de Montserrat, 2004, p. 121-129 (Biblioteca Serra d'Or ; 336). ISBN 8484156729.
* 1 2 Pol i Solé, Antoni «El Pirineu, frontera o connexió?» (PDF). Annals del Centre d'Estudis Comarcals del Ripollès, Annals 2008-2009, Ibix 6, (2010), pàg. 87-93. ISSN: 1137-0378 [Consulta: 19 setembre 2012].
* 1 2 Parés i Puntas, 1999, p. 477-524.
* ↑ Amades, 1937, p. 118.
* 1 2 3 Alcover, Antoni M.; Moll, Francesc de B. «andorra». A: Diccionari català-valencià-balear. Barcelona: IEC, 2002.
* ↑ Lleonart i Orri, Assumpta «Toponímia recreativa. Una visió diferent dels noms de lloc de Catalunya» (PDF). Treballs de la Societat Catalana de Geografia, 66, (2008).
* ↑ Fiter i Rossell, Antoni Manual Digest, recopilació d'usos i costums d'Andorra, 1748
* ↑ «Fer l'Andorra». Ara Andorra (Diari Ara), (26-06-2014), pàg. 3 [Consulta: 27 juny 2014].
* ↑ Amades, 1937, p. 119.

## Bibliografia

* Amades, Joan «Refranys geogràfics» (PDF). Butlletí del Centre Excursionista de Catalunya, 504, (1937).
* Parés i Puntas, Anna. Tots els refranys catalans (en català). Barcelona: Edicions 62, 1999. ISBN 842974519X.

## Enllaços externs

* Portal web del Govern d'Andorra